wickkiey/tamil-wikipedia-chunked huggingface dataset:
# சி. ஆர். கண்ணன்

**சி. ஆர். கண்ணன்** (இறப்பு: ஜூலை 9, 2009, அகவை 79) முதுபெரும் பத்திரிகையாளரும் எழுத்தாளரும் ஆவார். *அபர்ணா நாயுடு* என்ற புனைப்பெயரில் பல தொடர்கதைகள், மற்றும் சிறுகதைகளை எழுதியுள்ளார்.
# சி. ஆர். கண்ணன்

## வாழ்க்கைக் குறிப்பு

தமிழ்நாடு, கடலூர் மாவட்டம், மஞ்சக்குப்பத்தில் பிறந்தவர் கண்ணன். முறையாக நடனம் பயின்று, திரைப்படத் துறையின் மூலம் கலையுலக வாழ்க்கையைத் தொடங்கிய அவர், தினமணிக் கதிரில் உதவி ஆசிரியராகச் சேர்ந்து பத்திரிகையாளராக மாறியவர்.  
பத்திரிகையாளர் சாவியால் அவருக்கு சூட்டப்பட்ட புனைபெயர் "அபர்ணா நாயுடு". இப்பெயரில் அவர் எழுதிய பல சிறுகதைகள் மற்றும் தொடர் கதைகள், தினமணி கதிர், கல்கி, சாவி, குங்குமம் மற்றும் பல முன்னணி இதழ்களில் வெளியாகியுள்ளன.  
"சகுந்த்" என்கிற புனைபெயரில் ஓவியர் ஜெயராஜும், சி.ஆர். கண்ணனும் இணைந்து தினமணிக் கதிரில் வாராவாரம் தொடர்ந்து எழுதிய ஒரு பக்கக் கதைகள் எழுதினர். அவரது கதையான "பகடை பன்னிரண்டு" திரைப்படமாக கமலகாசன் உள்ளிட்ட முன்னணிக் கலைஞர்கள் நடிப்பில் வெளி வந்தது.  
இஅவரது மொழிபெயர்ப்புச் சிறுகதைகள் "தற்கால ஜெர்மானிய சிறுகதைகள்" என்ற தொகுப்பாக வெளிவந்தன.
# சி. ஆர். கண்ணன்

## மறைவு

சிறிது காலம் உடல் நலமின்றி இருந்த கண்ணன், சென்னை பெசன்ட் நகரிலுள்ள அவரது
வீட்டில் வியாழக்கிழமை (9/7/09) காலை உயிரிழந்தார். அவருக்கு ஒரு மகன், ஒரு மகள் உள்ளனர்.
# அமைதிக்கான அடம்ஸ் பரிசு

**அமைதிக்கான அடம்ஸ் பரிசு** (Atoms for Peace Award) ஃபோர்ட் மோட்டார் கம்பெனி நிதியின் $1,000,000 நன்கொடை கொண்டு 1955ஆம் ஆண்டு நிறவப்பட்டது. பரிசை நிர்வகிக்க ஒரு தனிப்பட்ட இலாபநோக்கில்லாத நிறுவனம் இதற்காக அமைக்கப்பட்டது.
22 பேர்கள் இப்பரிசை பெற்றுள்ளனர்:  
- 1957 - நீலஸ் போர்
- 1958 - ஜியார்ஜ் டே ஹெவ்சி
- 1959 - லியோ சிலாட் மற்றும் யூன் பால் விக்னர்(Eugene Paul Wigner)
- 1960 - அல்வின் வின்பெர்க் மற்றும் வால்டர் சின் (Walter H. Zinn)
- 1961 - சர்ஜான் காக்ராஃப்ட்
- 1963 - எட்வின் மக்மில்லன் மற்றும் விளாடுமிர் வெக்ஸ்லர்
- 1967 - இசிடார் ராபி, பென்னட் லெவிஸ், மற்றும் பெட்ரண்ட் கோல்ட்ஸ்மிட்
- 1968 - சிக்வர்ட் எக்லண்ட், அப்துஸ் சலாம், மற்றும் ஹென்றி டிவுல்ஃப் ஸ்மைத்
- 1969 - ஆகே என். போர், பென் மோட்டல்சன், ஃபாய்ட் கல்லர், Jr., ஹென்றி கப்லான், அந்தோணி டர்கேவிட்ச், M.S. லோஃப், மற்றும் காம்ப்டன் ரென்னி
# காந்தி அமைதிப் பரிசு

**பன்னாட்டு காந்தி அமைதிப் பரிசு** (*International Gandhi Peace Prize*) மகாத்மா காந்தியின் நினைவாக பெயரிடப்பட்டுள்ள இந்த பரிசு இந்திய அரசினால் ஆண்டுதோறும் வழங்கப்படுகிறது.  
அமைதியை விரும்பிய காந்தியின் கொள்கைகளை பரப்பும் எண்ணத்துடன் இந்திய அரசு 1995 ஆம் ஆண்டு, காந்தியின் 125 ஆவது பிறந்தநாளை ஒட்டி, இந்த பன்னாட்டு காந்தி அமைதிப்பரிசை உருவாக்கியது. ஆண்டுதோறும் வழங்கப்படும் இப்பரிசு சமூக, பொருளாதார மற்றும் அரசியல் மாற்றங்களை அகிம்சை மற்றும் காந்தியக் கொள்கைகள் மூலம் உருவாக்க பங்கெடுக்கும் தனிநபர் அல்லது நிறுவனத்திற்கு வழங்கப்படுகிறது. இவ்விருது எந்த உலகநாணயத்திற்கும் மாற்றக்கூடிய இந்திய ரூபாய் 10 மில்லியன், ஒரு கோப்பை மற்றும் ஒரு சான்றிதழ் கொண்டது.  
ஒவ்வொரு ஆண்டும் இந்தியப் பிரதமர், மக்களவை எதிர்கட்சி தலைவர், இந்திய தலைமை நீதிபதி மற்றும் இரு சிறப்பு உறுப்பினர்கள் கொண்ட குழு இந்த பரிசுக்குரியவர்களைத் தேர்ந்தெடுக்கின்றது.
# காந்தி அமைதிப் பரிசு

## காந்தி பரிசு பெற்றவர்கள்

| வ. எண் | ஆண்டு | பெறுநர் | படம் | பிறப்பு / இறப்பு | .நாடு | விவரம் |
| --- | --- | --- | --- | --- | --- | --- |
| 1 | 1995 | ஜூலியஸ் நைரேரே | 1922–1999 | ஜூலியஸ் நைரேரே டான்சானியா அரசியல்வாதியும், அந்த நாட்டின் முதல் குடியரசுத் தலைவரும் ஆவார். |  |  |
| 2 | 1996 | ஏ. டி. ஆரியரத்தினா | 1921–2006 | ஜெர்மன் தூதர், தொழு நோய் மற்றும் போலியோ நோய்களுக்கெதிரான இவர் பணியை பாராட்டி வழங்கப்பட்டது. |  |  |
| 4 | 1998 | இராமகிருசுண இயக்கம் | 1914–2008 | சமூக சேவகர், குறிப்பாக தொழு நோயால் பாதிக்கப்பட்ட ஏழை மக்களை கவனிப்பதில் அக்கறை காட்டினார். |  |  |
| 6 | 2000 | நெல்சன் மண்டேலா (கூட்டாக) | 1918-2013 | முன்னாள் தென்னாப்பிரிக்கா அதிபர் |  |  |
| கிராமின் வங்கி (கூட்டாக) | உருவாக்கம். 1983 | முகமது யூனுஸ் நிறுவியது |  |  |  |  |
| 7 | 2001 | ஜான் ஹூம் | 1937–2020 | வட அயர்லாந்து அரசியலாளர், வட அயர்லாந்து அமைதிக்கான முன்னெடுப்பில் முக்கிய நபர். |  |  |
| 8 | 2002 | பாரதிய வித்தியா பவன் | பி. 1931 | தென்னாப்பிரிக்க மதகுரு மற்றும் ஆர்வலர் ஆவார். இவர் தென்னாப்பிரிக்க சமூக உரிமை ஆர்வலர் மற்றும் ஓய்வு பெற்ற ஆங்கிலிக்க திருச்சபைப் பேராயரும் ஆவார், இவர் 1980-களில் நிறவெறியை எதிர்ப்பவராக, உலகளாவிய புகழ் பெற்றார். |  |  |
| 12 | 2013 | சாந்தி பிரசாத் பட் | பி. 1934 | சுற்றுச்சூழல் ஆர்வலர், சமூக ஆர்வலர் மற்றும் சிப்கோ இயக்கத்தின் முன்னோடி. |  |  |
| 13 | 2014 | இஸ்ரோ | உருவாக்கம். 1969 | இந்திய அரசின் விண்வெளி நிறுவனம். விண்வெளி தொழில்நுட்பத்தை முன்னேற்றுவதும் அதன் பயன்பாடுகளை வழங்குவதும் குறிக்கோள் ஆகும். |  |  |
| 14 | 2015 | விவேகானந்த கேந்திரம் | உருவாக்கம். 1972 | சுவாமி விவேகானந்தர் பிரசங்கித்த கொள்கைகளை அடிப்படையாகக் கொண்ட ஒரு இந்து ஆன்மீக அமைப்பு. |  |  |
| 15 | 2016 | அட்சய பாத்திரம் அறக்கட்டளை | உருவாக்கம்.2000 | இந்தியா முழுவதும் பள்ளி மதிய உணவு திட்டத்தை நடத்தும் இந்தியாவில் ஒரு இலாப நோக்கமற்ற அமைப்பு |  |  |
| சுலப் பன்னாட்டுச் சமூக சேவை நிறுவனம் | உருவாக்கம். 1970 | மனித உரிமைகள், சுற்றுச்சூழல் சுகாதாரம், பாரம்பரியமற்ற எரிசக்தி ஆதாரங்கள், கழிவு மேலாண்மை மற்றும் கல்வி மூலம் சமூக சீர்திருத்தங்களை மேம்படுத்துவதற்காக செயல்படும் ஒரு சமூக சேவை அமைப்பு. |  |  |  |  |
| 16 | 2017 | ஏகலைவன் கல்வி அறக்கட்டளை | தொலைதூர பகுதிகளில் உள்ள கிராமப்புற மற்றும் பழங்குடியின குழந்தைகளுக்கு கல்வி வழங்குவதில் பங்களிப்பு. |  |  |  |
| 17 | 2018 | யோகே சாசகவா | பி. 1939 | இந்தியாவிலும், உலகெங்கிலும் தொழு நோய் ஒழிப்பில் இவரது பங்களிப்புக்காக. |  |  |
| 18 | 2019 | காபூசு பின் சயீது அல் சயீது | 1940-2020 | அகிம்சை மற்றும் பிற காந்திய முறைகள் மூலம் சமூக, பொருளாதார மற்றும் அரசியல் மாற்றத்திற்கான பங்களிப்புகளுக்கு. |  |  |
| 19 | 2020 | சேக் முஜிபுர் ரகுமான் | 1920-1975 | அகிம்சை மற்றும் பிற காந்திய முறைகள் மூலம் சமூக, பொருளாதார மற்றும் அரசியல் மாற்றத்திற்கான அவரது பங்களிப்புகளுக்கு. |  |  |
| 20 | 2021 | கீதா பிரஸ் | 1923-தற்போது | அகிம்சை மற்றும் பிற காந்திய முறைகள் மூலம் சமூக, பொருளாதார மற்றும் அரசியல் மாற்றத்திற்கான சிறந்த பங்களிப்புகளுக்காக | } |  |
# நாவேந்தன்

**நாவேந்தன்** (14 திசம்பர் 1932 – 10 சூலை 2000) இலங்கையின் மூத்த படைப்பாளிகளில் ஒருவர். சிறுகதை ஆசிரியர், பத்திரிகையாளர், கட்டுரையாளர், கவிஞர், ஆய்வாளர், விமர்சகர், கல்வியியலாளர், தொழிற்சங்கவாதி எனப் பல்பரிமாணங்களைக் கொண்டிருந்தவர். இவரது "வாழ்வு" சிறுகதைத் தொகுதி இலங்கை அரசின் சாகித்திய மண்டலப் பரிசினையும் பெற்றது.
# நாவேந்தன்

## வாழ்க்கைக் குறிப்பு

நாவேந்தன் யாழ்ப்பாண மாவட்டம், புங்குடுதீவில் பிறந்தவர். இவரது இயற்பெயர் திருநாவுக்கரசு. பயிற்றப்பட்ட ஆசிரியராகி சட்டமுதற் தேர்வில் சித்திபெற்று முதலாந்தர அதிபராகப் பதவியில் உயர்ந்தவர். அரசியல் அரங்கிலும் இலக்கிய உலகிலும் தனக்கெனத் தனியான தமிழ் நடையைக் கொண்டிருந்தார்.
# நாவேந்தன்

## எழுத்துத் துறையில்

தமது பதினைந்தாவது வயதில் இந்து சாதனம் மூலம் எழுத்துத்துறையில் புகுந்த நாவேந்தன் தமிழ்க் குரல், சங்கப்பலகை, நாவேந்தன், நம்நாடு ஆகிய இதழ்களை நடத்தினார். ஆம்பலூர் அருணகிரிதாசர், பண்டிதர் பரசுராமமூர்த்தி, காண்டீபன், நக்கீரன், தீப்பொறி, ததீஜி ஆகிய பல புனைப்பெயர்களில் விமர்சனங்களை எழுதியுள்ளார்.  
தினகரன், வீரகேசரி, சிந்தாமணி, விவேகி, கலைச் செல்வி, உதயன், உதயதாரகை ஆகிய இதழ்களில் இவரது சிறுகதைகள் பல வெளிவந்தன. எனினும் சுதந்திரனிலேயே அதிகமான சிறுகதைகளையும் நாடகங்களையும் கவிதைகளையும் எழுதியுள்ளார். தமிழகத்திலிருந்து வெளியான தென்றல், உமா, கலைமன்றம், அறப்போர், தென்றல்திரை, சாட்டை, மணிமொழி ஆகிய இதழ்களில் இவரது படைப்புகள் வெளியிட்டுள்ளன. தமது இறுதிக்காலத்தில் இவர் எழுதிய "மரியாள் மகதலேனா" என்னும் குறுங்காவியத்தை தென்னிந்திய திருச்சபையின் யாழ்ப்பாணம் அத்தியட்சாதீனம் வெளியிட்டது.  
சமுதாய அவலங்களை சாதாரண மக்களின் பிரச்சினைகளை மூடத்தனங்களை தீண்டாமையைக் கருப்பொருளாகக் கொண்டு சிறுகதைகள் படைத்தார். இவர் அநேக கட்டுரை நூல்களையும் நாடகங்களையும் எழுதியுள்ளார்.
# நாவேந்தன்

## அரசியல் பணி

யாழ்ப்பாணம் மாநகரசபையின் பிரதி மேயராகவும் பதவிவகித்தவர் நாவேந்தன். இலங்கை தமிழரசுக் கட்சி நடத்திய பல்வேறு போராட்டங்களிலும் பங்குபற்றியவர். சிங்கள ஸ்ரீ எதிர்ப்புப் போராட்டத்திலீடுபட்டு ஒருவார காலச் சிறைத் தண்டனையையும் அனுபவித்தவர். சிறையிலிருந்து வெளிவந்ததும் அவர் எழுதி வெளியிட்ட "சிறீ அளித்த சிறை" என்னும் நூல் அரசியல் தலைவர்கள் பலரதும் பாராட்டுக்குள்ளானது.
# நாவேந்தன்

## நினைவு விருது

யாழ். இலக்கிய வட்டம் நாவேந்தன் நினைவாக ஆண்டு தோறும் ஈழத்தில் வெளியாகும் சிறுகதைத் தொகுதிகளுக்குள் சிறந்ததெனத் தெரிவு செய்யப்படும் சிறுகதைத் தொகுதிக்கு நாவேந்தன் விருதினை வழங்கிவருகிறது.
# நாவேந்தன்

## வெளிவந்த நூல்கள்

### சிறுகதைத் தொகுதிகள்

- *வாழ்வு*
- *தெய்வ மகன்*
வாழ்வு சிறுகதைத் தொகுதி இலங்கை அரசின் சாகித்திய மண்டல விருதினையும் (1964) பெற்றது.
# நாவேந்தன்

## வெளிவந்த நூல்கள்

### குறுங்காவியம்

- *மரியாள் மகதலேனா*
# நாவேந்தன்

## வெளிவந்த நூல்கள்

### கட்டுரை நூல்கள்

- *மானவீரன் கும்பகர்ணன்*
- *சிலப்பதிகாரச் செந்நெறி*
- *நான் ஒரு பிச்சைக்காரன்*
- *தலைவர் வன்னியசிங்கம்*
- *ஜோண் கஸ்டர்*
# நாவேந்தன்

## வெளிவந்த நூல்கள்

### நாடகங்கள்

- *பெருநெருப்பு*
- *மண்டோதரி*
- *தாரை*
# நாவேந்தன்

## வெளிவந்த நூல்கள்

### வேறு

- *சிறீ அளித்த சிறை*
# ரமோன் மக்சேசே விருது

**ரமோன் மக்சேசே விருது** (Ramon Magsaysay Award) ராக்பெல்லர் சகோதரர்கள் நிதியம் (RBF) பொறுப்பாளர்களால் ஏப்ரல் 1957இல் நிறுவப்பட்டது. பிலிப்பைன்ஸ் அரசின் உடன்பாட்டுடன் அந்நாட்டு அதிபர் மறைந்த ரமோன் மக்சேசே நினைவாகவும், அவரது அரசியல் நேர்மை, மக்கள் சேவை இவற்றை காட்டாக வளரும் நாடுகளில் பரப்பவும் இப்பரிசு ஏற்படுத்தப்பட்டது. இது ஆசியாவின் நோபல் பரிசு என அறியப்படுகிறது.  
ஒவ்வொரு ஆண்டும் ரமோன் மக்சேசே விருது நிறுவனம் ஆசியாவில் தங்கள் துறையில் சிறந்து விளங்கும் தனிநபர்களுக்கும் நிறுவனங்களுக்கும் பரிசு வழங்கி வருகிறது. ஆறு வகைகளில் இப்பரிசு வழங்கப்படுகிறது:
- அரசுப்பணி
- பொது சேவை
- சமூக தலைமை
- தாளியல்,இலக்கியம் மற்றும் மக்கள் தொடர்பு கலை
- அமைதி மற்றும் பன்னாட்டு புரிதல்
- வளரும் தலைமை  
"வளரும் தலைமை" என்ற வகை 2000ஆம் ஆண்டு ஆறாவது பகுப்பாக தொடங்கப்பட்டது. இப்பரிசு "தங்கள் சுற்றுப்புறத்தில் சமூக மாற்றங்களை ஏற்படுத்த சிறப்பாக பணியாற்றிய, ஆனால் வெளியே அதிகம் அறியப்படாத, நாற்பது வயதிற்கு குறைவான தனிநபர்களுக்கு" வழங்கப்படுகிறது.  
2008 வரை வழங்கப்பட்டுள்ள 254 விருதுகளில், 49 இந்தியர்களுக்கும், 39 பிலிப்பைன் நாட்டவருக்கும், 23 ஜப்பானியருக்கும் மற்றவை ஆசியாவின் பிற நாட்டினருக்கும் அளிக்கப்பட்டுள்ளது.
# ரமோன் மக்சேசே விருது

## பரிசு பெற்ற இந்தியர்கள்

ரமோன் மக்சேசே விருது பெற்ற இந்தியர்கள்:  
| 1958 | வினோபா பாவே |
| --- | --- |
| 1959 | சிந்தாமணி துவாரகநாத் தேஷ்முக் |
| 1961 | அமிதாப் சௌத்திரி |
| 1962 | அன்னை தெரேசா |
| 1963 | வர்கீஸ் குரியன் |
| 1963 | தாரா கரோடி |
| 1963 | திரிபுவன்தாஸ் படேல் |
| 1964 | வெல்த்தி பிசர் |
| 1965 | ஜெயபிரகாஷ் நாராயண் |
| 1966 | கமலாதேவி சட்டோபாத்தியாயா |
| 1967 | சத்யஜித் ராய் |
| 1969 | ஏ. டி. ஆரியரத்தினா, இலங்கை |
| 1971 | எம். எஸ். சுவாமிநாதன், தமிழ்நாடு |
| 1974 | எம். எஸ். சுப்புலட்சுமி, தமிழ்நாடு |
| 1975 | பூப்ளி ஜார்ஜ் வர்கிஸ் |
| 1976 | ஹென்னிங் ஹால்க் லார்சன் |
| 1977 | இலா பட் |
| 1979 | மாபெலே அரோலே |
| 1981 | கௌர் கிசோர் கோஷ் |
| 1981 | பிரமோத் கரண் சேத்தி |
| 1982 | காந்தி பிரசாத் பட் |
| 1982 | மணிபாய் தேசாய் |
| 1982 | அருண் சோரி |
| 1984 | ஆர். கே. லட்சுமண் |
| 1985 | முரளிதர் தேவதாஸ் ஆப்தே |
| 1989 | லெட்சுமி சந்த் ஜெயின் |
| 1991 | கே. வி. சுப்பண்ணா |
| 1992 | ரவி சங்கர் |
| 1993 | பன்னூ ஜெகாங்கீர் கோயாஜி |
| 1994 | கிரண் பேடி |
| 1996 | பாண்டுரங்க அதவாலே |
| 1996 | டி. என். சேஷன் |
| 1997 | மகாசுவேதா தேவி |
| 2000 | ஜாக்கின் அற்புதம் |
| 2000 | அருணா ராய் |
| 2001 | ராஜேந்திர சிங் |
| 2002 | சந்தீப் பாண்டே |
| 2003 | ஜேம்ஸ் மைக்கேல் லிங்டே |
| 2003 | சாந்தா சிங்கா |
| 2004 | லெட்சுமி நாராயணன் ராம்தாஸ் |
| 2005 | வி. சாந்தா |
| 2006 | அரவிந்த் கெஜ்ரிவால் |
| 2007 | பாலகும்மி சாய்நாத் |
| 2008 | மந்தாகினி ஆம்தே |
| 2009 | தீப் ஜோஷி |
| 2011 | நீலிமா மிஸ்ரா |
| 2011 | ஆரிசு ஆண்டே |
| 2012 | குழந்தை பிரான்சிசு |
| 2015 | சஞ்சய் சதுர்வேதி |
| 2016 | டி. எம். கிருஷ்ணா, தமிழ்நாடு |
| 2016 | பெஜவாடா வில்சன், கர்நாடகா |
# ரமோன் மக்சேசே

**ரமோன் டெல் பியேரோ மக்சேசே** (*Ramón del Fierro Magsaysay Sr.*, ஆகத்து 31, 1907 – மார்ச் 17, 1957) பிலிப்பீன்சு அரசியல்வாதி ஆவார். இவர் பிலிப்பீன்சின் ஏழாவது அரசுத்தலைவராக 1953 முதல் 1957 இல் இறக்கும் வரை பதவியில் இருந்தார். 1957 மார்ச் 17 இல் இவர் வானூர்தி விபத்தொன்றில் இறந்தார். தானுந்து இயந்தியக் கைவினைஞராகப் பணியாற்றிய மக்சேசே பசிபிக் போரில் கெரில்லாத் தலைவராக சிரப்பாகப் பணியாற்றியதை அடுத்து சம்பேலஸ் இராணுவ ஆளுநராக நியமிக்கப்பட்டார். பின்னர் இவர் லிபரல் கட்சியின் சம்பேலசு தொகுதிக்கான நாடாளுமன்ற உறுப்பினராகத் தேர்ந்தெடுக்கப்பட்டார். அரசுத்தலைவர் எல்பீடியோ கிரீனோவின் ஆட்சியில் தேசிய பாதுகாப்பு செயலாளராக நியமிக்கப்பட்டார். அதன் பின்னர் தேசியவாதக் கட்சியின் அரசுத்தலைவராக 1953 இல் தேர்ந்தெடுக்கப்பட்டார்.
# ஆப்பிரிக்க-யூரேசியா

களும்]]
**ஆப்பிரிக்க-யூரேசியா** (*Afro-Eurasia*, *Afrasia* அல்லது *Eurafrasia*) என்பது யூரேசியா, ஆப்பிரிக்கா ஆகிய இரு கண்டங்கள் இணைந்த ஒரு கண்டத்தைக் குறிக்கும் சொல்லாகும். இணைந்த இக்கண்டத்தின் மொத்த நிலப்பகுதியும் 5.7 பில்லியன் மக்கள்தொகையைக் கொண்டுள்ளது. இது உலகின் மொத்த மக்காள்தொகையில் 85 விழுக்காடு ஆகும்.  
பொதுவாக, ஆப்பிரிக்க யூரேசியா என்ற இக்கண்டம் ஆப்பிரிக்காவையும் யூரேசியாவையும் சூயஸ் கால்வாய் வழியே பிரிக்கிறது. யூரேசியா என்பது மேலும் ஐரோப்பா, மற்றும் ஆசியா எனப் பிரிக்கப்பட்டுள்ளது. வரலாற்று மற்றும் கலாச்சார ரீதியாக ஆப்பிரிக்க-யூரேசியா என்பது யூரேசியா-வடக்கு ஆப்பிரிக்கா, மற்றும் சகாரா ஆப்பிரிக்கா என்றவாறும் பிரிக்கப்படுகிறது.  
பழைய உலகம் (*Old World*) என்பது ஆப்பிரிக்கா, ஆசியா, ஐரோப்பா மற்றும் இவற்றின் நிலப்பகுதிகளை சாராத அவற்றைச் சூழவுள்ள தீவுகளை உள்ளடக்கியதாகும்.  
| * யூரேசியா
** ஆசியா
*** வடக்கு ஆசியா
*** நடு ஆசியா
*** கிழக்கு ஆசியா
*** தெற்காசியா
*** தென்கிழக்கு ஆசியா
*** தென்மேற்கு ஆசியா
** ஐரோப்பா
*** வடக்கு ஐரோப்பா
*** மேற்கு ஐரோப்பா
*** நடு ஐரோப்பா
*** கிழக்கு ஐரோப்பா
*** தெற்கு ஐரோப்பா | * ஆப்பிரிக்கா
** வடக்கு ஆப்பிரிக்கா
** சகாரா ஆப்பிரிக்கா
*** மேற்கு ஆப்பிரிக்கா
*** நடு ஆப்பிரிக்கா
*** கிழக்கு ஆப்பிரிக்கா
*** தெற்கு ஆப்பிரிக்கா | } |
| --- | --- | --- |  
நிலவியல் ரீதியாக, ஆப்பிரிக்கா ஐரோப்பாவுடம் மோதுகைக்குள்ளாகும் போது ஆப்பிரிக்க-யூரேசியா ஒரு பெருங்கண்டமாக (*supercontinent*) உருவாகும். இந்நிகழ்வு ஸ்பெயினின் தென்முனை ஆப்பிரிக்காவை அடையும் போது, அதாவது இன்னும் 600,000 ஆண்டுகளில் நிகழக்கூடும் எனக் கணிக்கப்பட்டுள்ளது. இந்நிகழ்வு இடம்பெறும் போது, மத்தியதரைக் கடல் அத்திலாந்திக் பெருங்கடலில் இருந்து பிரிந்து விடும். இன்னும் 50 மில்லியன் ஆண்டுகளில் ஆப்பிரிக்கா முற்றாக ஐரோப்பாவுடன் மோதி, மத்தியதரையை முற்றாக மூடி புதிய மலைத்தொடர்களை உருவாக்கும்.
# இழைமணி

களின் நுரையீரல் இழையத்திலிருந்து எடுக்கப்பட்ட இழைமணியின் மின்துகள் நுண்படம்.]]  
உயிரணுவியலில் **இழைமணி** (*Mitochondrion*) **ஊன்குருத்து**எனப்படுவது மென்சவ்வினால் சூழப்பட்ட மெய்க்கருவுயிரியின் உயிரணுக்களில் காணப்படும் ஒரு நுண்ணுறுப்பு (புன்னங்கம்) ஆகும். இழைமணி 0.5 - 10 மைக்ரோமீட்டர் விட்டத்தைக் கொண்ட நீள்வட்ட வெளித்தோற்றம் கொண்ட நுண்ணுறுப்பாகும். இவை உயிரணுவின் ஆற்றல் நிலையங்கள் என அழைக்கப்படுகின்றன. ஏனெனில் இழைமணியில் இருந்துதான் ஆற்றல் காரணியான ஏ.டி.பி (adenosine triphosphate = ATP) உருவாக்கப்பட்டு, பல உயிர் வினைகளுக்கு ஒரு ஆற்றல் ஊக்கியாக செயல்படுகிறது. உயிரணுக்களுக்கு ஆற்றலைக் கொடுப்பதுடன், இவை வேறு சில செயற்பாடுகளையும் கொண்டுள்ளன. குறிகைகள் கொடுத்தல், உயிரணு வளர்ச்சி, உயிரணுக்களில் வேறுபாடு, உயிரணுக்களின் இறப்பு என்னும் தொழிற்பாடுகளிலும் இழைமணி முக்கியப் பங்கு வகிக்கிறது. இவைகளிடம் பெறப்படும் கலக் குறியீடுகள் காசுபெசு (Caspase) என்னும் நொதியத்தின் செயலாக்கத்தைத் தூண்டுகின்றன. தொடர்ச்சியாக இந்நொதியங்கள் உயிரணு இறத்தலைத் தூண்டுகின்றன. இழைமணியானது ‘இழைமணி ஒழுங்கின்மை', 'இதய தொழிற்பாட்டு குறைவு' போன்ற பல மனித நோய்களில் பங்காற்றுவதுடன், முதுமையேற்படும் செயற்பாட்டிலும் முக்கிய பங்காற்றுகின்றது.  
இழைமணியில் 500 க்கும் மேற்பட்ட புரதங்கள் கண்டுபிடிக்கப்பட்டுள்ளன. இந்தப் புரதங்களும் உயிரினம், இழைய வகை போன்றவற்றிற்கு ஏற்ப வேறுபடும். மனிதனின் இதய உயிரணுக்களின் இழைமணியில், 615 வேறுபட்ட புரதங்கள் இருப்பது கண்டுபிடிக்கப்பட்டுள்ளது. உயிரணுக்களின் கருவிலேயே டி.என்.ஏ க்கள் காணப்பட்டாலும், இழைமணிகளும் தமக்கேயுரிய டி.என்.ஏ க்களைக் கொண்டுள்ளன. இவற்றில் காணப்படும் டி.என்.ஏ க்களின் இழை வரிசைகள் பாக்டீரியாவின் இழை வரிசைகளை ஒத்து உள்ளதால் இவைகள் பாக்டீரியாவிடம் இருந்து வந்து இருக்கக்கூடும் எனக் கருதப்படுகிறது. இக்கொள்கைக்கு அக ஒன்றிய வாழ்வுக் கொள்கை (Endosymbiotic) எனப்பெயர். விரிவாக அறிய கலக்கொள்கை பார்க்கவும்.
# இழைமணி

## அமைப்பு

இழைமணியின் எண்ணிக்கை ஒரு உயிர் இனத்தைப் பொறுத்து அல்லது இழைய வகையைப் பொறுத்து அமையும். பல வகை உயிரணுக்கள் ஒரு இழைமணியை மட்டும் கொண்டிருக்கும் அதே வேளை வேறு உயிரணுக்கள் பல ஆயிரம் இழைமணிகளைக் கொண்டும் இருக்கும். நுண்ணுறுப்பு பல உள் அமைப்புகளையும், சிறப்புப் பணிகளையும் மேற்கொள்வதாக அமைந்துள்ளது. நுண்ணுறுப்பு ஒரு வெளிச்சவ்வும், ஒரு உட்சவ்வும், இவற்றின் இடையே ஒரு இடைவெளியையும் கொண்டுள்ளது. இழைமணியிலுள்ள வெளிச்சவ்வும் உள்சவ்வும் இரட்டை அடுக்குகளாலான பொசுபோலிப்பிடு மூலக்கூறுகளாலும் புரதங்களாலும் ஆக்கப்பட்டதாக இருக்கும். ஆனாலும், இவ்விரு சவ்வுகளும் வேறுபட்ட இயல்புகளைக் கொண்டிருக்கின்றன. இரு சவ்வு கொண்ட கட்டமைப்பின் காரணமாக, இழைமணியானது ஐந்து தெளிவாக வேறுபட்ட அறைகளைக் கொண்டிருக்கின்றது. அவையாவன வெளிச்சவ்வு, வெளிச்சவ்வுக்கும் உட்சவ்வுக்கும் இடையில் காணப்படும் இடைவெளி, அந்த இடைவெளியானது உள்நோக்கி தள்ளப்பட்டு உருவாகும் கிரிசுட்டே எனப்படும் நீட்சிகள், உட்சவ்வு, உட்சவ்வின் உள்ளாக காணப்படும் தாயம் (matrix) என்ற அமைப்பு. பெரும்பாலான தொழிற்பாடுகள் வெளிச்சவ்வுக்கும், உட்சவ்வுக்குமான இடைவெளியிலேயே நடைபெறுகின்றன.
# பாரதிதாசன் அரசு மகளிர் கல்லூரி

புதுச்சேரியின் முத்தியல்பேட்டையில் அமைந்துள்ள மகளிர் பட்டப்படிப்பு கல்லூரி **பாரதிதாசன் அரசு பெண்கள்** கல்லூரி ஆகும். இது 1968 ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் ஆகிய பல்வேறு படிப்புகளை வழங்குகிறது.
# பாரதிதாசன் அரசு மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- ஊட்டச்சத்து மற்றும் உணவு முறைகள்
- கணினி அறிவியல்
# பாரதிதாசன் அரசு மகளிர் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- வரலாறு
- பொருளாதாரம்
- வர்த்தகம்
# பாரதிதாசன் அரசு மகளிர் கல்லூரி

## அங்கீகாரம்

கல்லூரியை பல்கலைக்கழக மானிய ஆணையம் (யுஜிசி) அங்கீகரித்துள்ளது.
# தமிழிசைக் கலைக்களஞ்சியம்

**தமிழிசைக் கலைக்களஞ்சியம்** தமிழிசையின் தொன்மையும் ஆழமும் விளக்கப்பட்டுள்ள ஒரு தமிழ்க் கலைக்களஞ்சியம். இந்தக் களஞ்சியத்தில் இசை (சுரஇயல், பண்ணியல், ஆலாபனை நெறிகள், தாள நெறிமுறைகள்,பாடல் வடிவங்கள், யாப்பியல் நெறிகள்), நடனம், இசைக்கருவிகள், பாடல் இயற்றியோர் வரலாறு, தமிழிசைக்குத் தொண்டு செய்தோர் வரலாறு முதலியன பதிவாகியுள்ளன. தொல்காப்பியம், சிலப்பதிகாரம், அடியார்க்கு நல்லார் உரை ஆகியவற்றை அடிப்படையாகக்கொண்டு தமிழிசை வரலாற்றை மீட்டெடுக்கும் ஆவணங்களாக மொத்தம் 4 தொகுதிகளாக இவை வெளியிடப்பட்டன.  
பாரதிதாசன் பல்கலைக்கழகம் சார்பில் முனைவர் வீ. ப. கா. சுந்தரம் தமிழிசைக் கலைக்களஞ்சியத்தை உருவாக்கினார். இது நான்கு தொகுதிகளைக்கொண்டது. முதல் தொகுதி (அ-ஔ) 1992 மார்ச்சுத் திங்களில் வெளிவந்தது. இரண்டாம் தொகுதி (க.ஞ) 1994 நவம்பரில் வெளியானது. மூன்றாம் தொகுதி (த-ப) 1997 இல் வெளியானது. நான்காம் தொகுதி (ம-ய-வ) 2000 பிப்ரவரியில் வெளிவந்தது.  
இந்த நான்கு தொகுதிகளும் வெளிவர 12 ஆண்டுகள் ஆயின. இதில் மொத்தம் 2,232 தலைப்புச்செய்திகள் அடங்கியுள்ளன. தமிழிசையின் தொன்மையும் ஆழமும் நன்கு விளக்கப்பட்டுள்ளன.  
மூன்று தொகுதிகள் எழுதி முடித்த நிலையில் சென்னை உலகத் தமிழாராய்ச்சி நிறுவனத்தில் நடந்த கருத்தரங்கிற்கு வந்த அறிஞர் வீ.ப.கா.சுந்தரம் அவர்கள் உடல்நலக் குறைவுற்றார். அதன்பிறகு அறிஞரின் விருப்பப்படி பாரதிதாசன் பல்கலைக்கழகத்தில் வீ.ப.கா.சுந்தரம் அவர்களின் உதவியாளராகப் பணியமர்த்தப்பட்ட முனைவர் மு. இளங்கோவனால் தமிழிசைக் கலைக்களஞ்சியம் நான்காம் தொகுதி எழுதி முடிக்கப்பட்டது.
# தமிழிசைக் கலைக்களஞ்சியம்

## தொகுதிகள் அட்டவணை

**''' தமிழிசைக் கலைக்களஞ்சியம்'''**  
| தொகுதி | ஆசிரியர் | வெளியீட்டு ஆண்டு | பக்கங்கள் |  |
| --- | --- | --- | --- | --- |
| முதல் தொகுதி (அ-ஔ) | வீ. ப. கா. சுந்தரம் | 1992 மார்ச்சு | 36 + 348 |  |
| இரண்டாம் தொகுதி (க-ஞ) | வீ. ப. கா. சுந்தரம் | 1994 நவம்பர் | 28 + 388 |  |
| மூன்றாம் தொகுதி (த-ப) | வீ. ப. கா. சுந்தரம் | 1997 | 24 + 316 |  |
| நான்காம் தொகுதி (ம-ய-வ) | மு. இளங்கோவன் | 2000 | 24 + 150 | } |
# தமிழிசைக் கலைக்களஞ்சியம்

## உசாத்துணைகள்

- இசைப்பேரறிஞர் வீ.ப.கா.சுந்தரம் (05.09.1915 -09.03.2003)
- பாரதிதாசன் பல்கலைக்கழகம் இசையியல் வெளியீடுகள்
- தமிழிசைக் கலைக் களஞ்சியம் நான்கு தொகுதிகளும் ஒரே மின்னூலாக.
# மகிந்திரா அண்டு மகிந்திரா

**மகிந்திரா அண்டு மகிந்திரா** (அ) மகிந்த்ரா அண்டு மகிந்த்ரா (Mahindra & Mahindra Limited) மகாராட்டிராவின் மும்பையைத் தலைமையிடமாகக் கொண்ட ஒரு இந்திய பன்னாட்டு நிறுவனம் ஆகும். இது உலகம் முழுவதும் 100 க்கும் மேற்பட்ட நாடுகளில் செயல்படுகிறது. இந்தக் குழுமம் விண்வெளி, வேளாண் வணிகம், சந்தைக்குப்பிறகான வர்த்தகம், வாகன உற்பத்தி, வாகன உதிரி பாகங்கள், கட்டுமான உபகரணங்கள், பாதுகாப்பு, எரிசக்தி, பண்ணை உபகரணங்கள், நிதி மற்றும் காப்பீடு, தொழில்துறை உபகரணங்கள், தகவல் தொழில்நுட்பம், ஓய்வு மற்றும் விருந்தோம்பல், தளவாடங்கள், அசையாச் சொத்து வணிகம், சில்லறை விற்பனை, பயணியர் வாகனங்கள், தானுந்துகள், இரு சக்கர வாகனங்கள் போன்றவற்றில் ஈடுபட்டு வருகிறது. மேலும், இந்தியாவில் உழவு இயந்திரங்களில் சந்தைத் தலைமையுடன் இது மிகவும் புகழ்பெற்ற இந்திய தொழில்துறை நிறுவனங்களில் ஒன்றாக கருதப்படுகிறது  
மேலும் பிரெஞ்சு நாட்டு தானுந்து நிறுவனமான ரெனோ(Renault )வின் தயாரிப்பான லோகன் என்ற மகிழ்வுந்தை இந்தியாவில் விற்பனை முகவராக இருந்து விற்பனை செய்து வருகிறது.  
மகிந்திரா நிறுவனம் மின் வாகனங்களுக்கு பிஇ (BE-Born Electric) மற்றும் எக்ஸ்யூவி.இ என்ற பெயரில் பிராண்டை உருவாக்கியுள்ளது. இந்த பிராண்டில் முதல் எலக்ட்ரிக் எஸ்யூவி பிஇ.05 2024 ஆம் ஆண்டு இறுதியில் வரவுள்ளது.
# அகணிய உயிரி

**அகணிய உயிரி** அல்லது **உட்பிரதேசத்திற்குரிய உயிரி** (*endemism*) என்பது ஒரு குறிப்பிட்ட பூகோளக பகுதிக்குள்ளோ அல்லது ஒரு குறிப்பிட்ட சூழ்நிலைக்குள்ளோ வாழும் ஒரு உயிரியாகும். இத்தகைய உயிரிகள் சூழ்நிலை சீர்கேடால் மிகவும் பாதிப்படையக்கூடியதாகும். ஆதலால் உலகெங்கிலும் உள்ள உட்பிரதேசத்திற்குரிய உயிரிகளை காப்பதற்கு அரசுகளும் நிறுவனங்களும் பல முயற்சிகளை எடுத்து வருகின்றன.
# அகணிய உயிரி

## அகணிய விலங்குகள்

கேழல்மூக்கன் மேற்கு தொடர்ச்சி மலைகளில் மட்டும் காணப்படும் ஒரு உட்பிரதேசத்திற்குரிய விலங்காகும். கேழல்மூக்கன், சோகுலொசிடே குடும்பத்தைச் சேர்ந்த தவளையாகும். இது மேற்குத் தொடர்ச்சி மலைகளில் மட்டும் காணப்படும் ஓர் அரிய வகைத் தவளை. இத்தவளை முதன்முதலில் 2003ஆம் ஆண்டு அக்டோபர்த் திங்கள் கேரள மாநிலத்தின் இடுக்கி மாவட்டத்தில் கண்டுபிடிக்கப்பட்டது. முதலில் பாலக்காட்டு கணவாய்க்கு தெற்கே மட்டும் காணப்படும் என்று நம்பப்பட்டது. அண்மைய கண்டுபிடிப்புகள், பாலகாட்டு கணவாய்க்கு வடக்கே இதன் இருப்பை உறுதிசெய்தன. 2008 திசம்பரில் திருச்சூருக்கு அருகிலும் முதன்முறையாகக் கண்டுபிடிக்கப்பட்டது.
# யூ.ஓ.பி பிளாசா

**யூ.ஓ.பி பிளாசா** என்பது சிங்கப்பூர் நகரத்தில் அமைந்துள்ள ஒரு கட்டிடத் தொகுதி ஆகும். இதில் பிந்திய நவீனத்துவப் பாணியில் வடிவமைக்கப்பட்ட இரண்டு வானளாவிகள் அடங்குகின்றன. இவ்விரு வானளாவிகளும் யூ.ஓ.பி பிளாசா ஒன்று, யூ.ஓ.பி பிளாசா இரண்டு எனப் பெயரிட்டு அழைக்கப்படுகின்றன. இவற்றுள் "யூ.ஓ.பி பிளாசா ஒன்று", சிங்கப்பூர் நகரத்தில் உள்ள மூன்று மிக உயர்ந்த கட்டிடங்களுள் ஒன்று. ஓ.யு.பி மையம், குடியரசு பிளாசா என்பன ஏனைய இரண்டு வானளாவிகள். "யூ.ஓ.பி பிளாசா இரண்டு" ஒப்பீட்டளவில் முதலாவதிலும் உயரங் குறைந்ததும், காலத்தால் முந்தியதும் ஆகும். 1973 ஆம் ஆண்டில் கட்டப்பட்ட இந்த வானளாவி, பிந்திய கட்டிடத்தின் முகப்புக்குப் பொருத்தமாக அமையும்படி 1995 ஆம் ஆண்டில் திருத்தி அமைக்கப்பட்டது. இக் கட்டிடம் 1995 ஆம் ஆண்டில் அக்காலத்தில் சிங்கப்பூரின் பிரதமராக இருந்த லீ குவான் யூவினால் திறந்து வைக்கப்பட்டது.
# யூ.ஓ.பி பிளாசா

## யூ.ஓ.பி பிளாசா ஒன்று

1992 ஆம் ஆண்டில் கட்டி முடிக்கப்பட்ட 67 தளங்களைக் கொண்ட இக் கட்டிடம் 280 மீட்டர்கள் உயரமானது. இதில், "யுனைட்டட் ஓவர்சீஸ் வங்கி" , முக்கிய நிதி நிறுவனங்களான யு.பி.எஸ் போன்றவை தமது தலைமையகத்தை அமைத்துள்ளன. இதன் 60 ஆவது தளத்தில் ஒரு உணவகம் உள்ளது. இந்த வானளாவி, அமெரிக்காவின், லாஸ் ஏஞ்சலீசில் உள்ள யு.எஸ் வங்கிக் கட்டிடத்தின் கட்டிடக்கலைப் பாணியைத் தழுவி வடிவமைக்கப்பட்டது.  
இதன் நிலக்கீழ்த் தளத்தில், மௌலானா முகமது அலி மசூதி என அழைக்கப்படும் மசூதி ஒன்றும் அமைந்துள்ளது. நிலத்தின் கீழ் அமைந்திருப்பதால் இது ஒரு தனித்துவம் வாய்ந்த மசூதியாகக் கருதப்படுகிறது. எனினும், சில முஸ்லிம்கள் இது விதிகளுக்கு மாறானது என்று கருதுவதால் இம் மசூதி சர்ச்சைக்கு உரிய ஒன்றாகவும் உள்ளது. "மஜ்லிஸ் உகமா இசுலாம் சிங்கப்பூரா" என்னும் அமைப்பினால் நடத்தப்படும் இம் மசூதி, ராபிள்ஸ் இடத்தில் அமைந்த முதலாவது மசூதியும் ஆகும்.
# யூ.ஓ.பி பிளாசா

## யூ.ஓ.பி பிளாசா இரண்டு

162 மீட்டர் உயரமான இந்தக் கோபுரம் 38 தளங்களைக் கொண்டது. 1973 ஆம் ஆண்டில் முதலில் கட்டப்பட இக் கட்டிடம், 1995 ஆம் ஆண்டில் திருத்திக் கட்டப்பட்டது. இக் கட்டிடம் இருக்கும் இடத்தில் முன்னர் "பொன்காம் கட்டிடம்" என அழைக்கப்பட்ட கட்டிடத்தின் ஒரு அக் காலத்தில் யுனைட்டட் சைனீஸ் வங்கி பயன்படுத்தி வந்தது. இந்த வங்கியே பின்னர் யுனைட்டட் ஓவர்சீஸ் வங்கி என 1965 ஆம் ஆண்டில் பெயர் மாற்றப்பட்டது. பின்னர் இந்த மூன்று மாடிக் கட்டிடம் இடிக்கப்பட்டு யூ.ஓ.பி பிளாசா இரண்டு கட்டப்பட்டது.
# கப்பிட்டல் கோபுரம், சிங்கப்பூர்

**கப்பிட்டல் கோபுரம்**, சிங்கப்பூர் நகரத்தில் உள்ள நான்காவது உயரமான வானளாவி ஆகும். இது 254 மீட்டர் உயரமானது. தொடக்கத்தில், பி.ஓ.எஸ் வங்கியின் தலைமையகமாக வடிவமைக்கப்பட்ட இக்கட்டிடம் பின்னர் "கப்பிட்டல்லாண்ட்" நிறுவனத்தின் பெயருக்கு மாற்றப்பட்டது. இது அந் நிறுவனத்தின் முக்கியமான கட்டிடமாக மாறியதுடன் அந் நிறுவனத்தின் பெயரே கட்டிடத்துக்கும் இடப்பட்டது. 2000 ஆவது ஆண்டில் கட்டி முடிக்கப்பட்ட இக் கட்டிடம் இது அமைந்துள்ள சென்ட்டன் வே-தஞ்சோங் பாகர் பகுதியில் மிக உயர்ர்ந்த கட்டிடமாகவும் விளங்குகிறது.  
52 மாடிகளைக் கொண்ட இக் கட்டிடத்தில் இரட்டைத் தளங்கள் கொண்ட ஐந்து உயர்த்திகள் பொருத்தப்பட்டுள்ளன. இவ்வுயர்த்திகள் ஒவ்வொன்றும் 3,540 கிகி எடையுடன், 10மீ/செக் வேகத்தில் செல்லவல்லது.  
சிங்கப்பூர் அரசின் முதலீட்டுநிறுவனமும் இந்தக் கட்டிடத்திலேயே உள்ளது. கட்டிடத்தின் கடைசித் தளத்தை "சைனா கிளப்" என்னும் ஒரு கழகத்தினர் பயன்படுத்தி வருகின்றனர். இங்கே ஒரு மதுச்சாலை, உணவகம், கூட்ட மண்டபங்கள் என்பன அமைக்கப்பட்டுள்ளன.
# பக்டிரியல் படிவாக்கம்

**பக்டிரியல் படிவாக்கம்** (*bacterial cloning*) என்னும் நுட்பம் மூலக்கூற்று உயிரியலின் ஒரு அடிப்படை நுட்பமும், தலையாய முறையுமாகும். ஒரு புரதத்தை மிகைப்படுத்த வேண்டும் என்றாலும் (எ.கா: தீ நுண்ம தடுப்பு மருந்துகள், *viral protein* அல்லது *protein sub-unit vaccines*) அல்லது மரபணு மாற்றப்பட்ட தாவரங்களை உருவாக்க வேண்டும் என்றாலும் இந்நுட்பத்தை பயன்படுத்தியே ஆக வேண்டும். மேலும் புரதங்களுக்கு இடையே நடைபெறும் இணைவாக்கம், தொடரூக்கி ஆய்வுகள் (*promoter studies*) என எவ்வித மூலக்கூறு உயிரியலின் ஆய்வும், இம்முறையைத் தொடாமல் செல்வதில்லை.  
பக்டிரியல் படிவாக்கத்தில் (படியெடுப்பு) பல முறைகள் உள்ளன. பி.சி.ஆர். படிவாக்கம், உள்-பிணைவு படிவாக்கம் (*In-fusion cloning*) என்ற முறைகளும் உள்ளன.  
மேலும் கட்டுள்ள நொதிகளின் செரித்தல் அல்லது வெட்டுதலைப் (restriction enzyme digestion) பொருந்து இரு வகையான படிவாக்கங்கள் உள்ளன.  
- ஒற்று முனை படிவாக்கம் (blunt end cloning)
- ஒற்று -அற்ற முனை படிவாக்கம் (sticky end cloning)
# பக்டிரியல் படிவாக்கம்

## ஒற்று முனை படிவாக்கம்

பொதுவாக குறிப்பிட்ட கட்டுள்ள நொதிகள் ஒரு குறிப்பிட்ட பகுதியில் டி.என்.எ க்களை வெட்டும் அல்லது செரிக்கும் பொழுது, இரு வகையான முனைகளை ஏற்படுத்த வல்லன. எடுத்துகாட்டாக SmaI, ( இங்கு sma என்பது Serratia என்னும் நுண்ணுயிரில் இருந்து பிரிக்கபட்டதாகும்) வின் வெட்டும் பகுதி 5'-C C C^G G G-3', இவ்விடத்தில் அம்பு குறியிட்ட இடத்தில் வெட்டுவதால், பிரிக்கப்படும் டி.என்.எ ஒற்று முனையெய் (blunt, மட்டுப்படுத்தப்பட்ட முனை) கொண்டு இருக்கும். படிவாக்கம் செய்யப்படும் டி.என்.எ , இரு வழிகளில் (நேரான அல்லது தலைகீழ், orientation, sense or anti sense ) படிவாக்கப்படும். மேலும் இம்முறையில் தன்-இணைவு (self-ligation) மிகையாக இருப்பதால், பல பல்கலன்களை (colony) தேர்ந்தெடுந்து படிவாக்கம் செய்த டி.என்.எ உள்ளதா? இல்லையா? என காணவேண்டும்.
# பக்டிரியல் படிவாக்கம்

## ஒற்று -அற்ற முனை படிவாக்கம்

இம்முறையில் நாம் விரும்பிய மரபணுவை, தொடரியெய் (Promoters) பொருந்து, நாம் விரும்பும் வழிகளில் (நேரான அல்லது தலைகீழ், orientation, sense or anti sense ) படிவாக்கம் செய்யலாம். இதற்கு இரு வேறு கட்டுள்ள நொதிகளால், பரப்பிகளும், படிவாக்க விரும்பும் டி.என்.எ வை செரிமானம் செய்யப்பட வேண்டும் . எ.கா. BamHI டி.என்.எ வின் ஒரு முனையின் 5'-G^G A T C C-3' (G G இடையிலும்), HindIII டி.என்.எ வின் மரு முனையின் 5'-A^A G C T T-3' (A A இடையில்) வெட்டுவதால், பிரிக்கப்படும் டி.என்.எ களின் சில இணைகள் (base pair) தனக்கு நேரெதிரான இணைகள் இல்லாமல் விடப்படும். இவைகளை ஒற்று-அற்ற முனை (sticky end) எனலாம். படிவாக்கம் செய்ய விரும்பும் மரபணுவும், இதே நொதிகளால் வெட்டப்படுவதால், மிக எளிதாக ஒற்று-அற்ற முனைகளில் இணையும். இரு நொதிகளும் அற்புதமாக செரிமானம் செய்து இருந்தால், இம்முறையில் தன்-இணைவு (self-ligation) குறைவாக அமையும்.  
இந் நுட்பத்திற்கு எ. கோலி (*E.coli*) என்கிற நிலைகருவற்ற (*Prokaryotes*) உயிரினத்தில் வரும் பக்டிரியா பயன்படுத்தப்படும். மேலும் எ.கோலி பல சிறப்பு விடயங்களை தன்னகத்தே கொண்டுள்ளன.  
- நோயைத் தூண்டுபவை அல்ல.
- ஒவ்வொரு இருபது நிமிடத்திற்கும் இரு கலங்கலாக பெருகும் தன்மை.
- எளிதாக கையாளும் தன்மை
- வளர்ப்பதில் எளிமை (மிகையான முதலீடுகள் இல்லை)
# பக்டிரியல் படிவாக்கம்

## தேவையான பொருள்களும் உள் -முறைகளும்

- மாற்றப்பட்ட எ.கோலி கலங்கள் (Competent cells)
- தேர்ந்தெடுக்கும் மருந்து (selectable antibiotics)
- பாக்டீரியா வளர்ப்பூடகம் (Bacterial media)
- படிவாக்கம் செய்யும் பரப்பி (Vector)
- படிவாக்கம் செய்யப்படும் டி.என்.எ (DNA Insert)
# பக்டிரியல் படிவாக்கம்

## மாற்றப்பட்ட எ.கோலி கலங்கள்

கால்சியம் குளோரைட் என்ற வேதி பொருளால் எ.கோலி கலங்கள் இருமுறை கழுவப்படும். இவை அனைத்தும் வெப்பநிலை 4C (பனிக்கட்டி) செய்யப்படும். இதனால் எ.கோலி கலத்தின் சவ்வுகள் (membranes) மிருதுவாக்கப்பட்டு, நெளிவுகளோடு (flexibility) இருக்கும்.
# பக்டிரியல் படிவாக்கம்

## தேர்ந்தெடுக்கும் மருந்து

இவைகள் பரப்பிகளை பொருந்து அமையும் (எ.கா. அம்பிசிலின், கனமைசின்)
# பக்டிரியல் படிவாக்கம்

## படிவாக்கம் செய்யும் பரப்பி

பரப்பிகளில் படிவாக்க பரப்பி (*Cloning vectors*) என்றும், புரத மிகைப்படுத்துதல், இருவாழ் -பரப்பி என பல வகைகள் உள்ளன. பெரும்பாலான படிவாக்க பரப்பிகளில் LacZ என்ற மரபணு உள்ளதால், படிவாக்கம் செய்தபின், டி.என்.ஏ பரப்பிகளில் இணைக்கப்பட்டுள்ளதா? இல்லையா? என எளிதாக அறியலாம். ஏனெனில் டி.என்.எ இணைக்கப்பட்டு இருந்தால் வெள்ளை நிறத்திலும், இணைக்கப்படாமல் இருந்தால் நீல நிறத்தில் கலங்கள் வெளிப்படும் (*blue, white selection*). இவைகள் கட்டுள்ள நொதிகளால் (*Restriction enzymes*) ஒரு அல்லது இரு (Ex. *Hind*III or *Hind*III and *Bam*HI) நொதிகளால் வெட்டப்பட்டு இருக்கும்.
# பக்டிரியல் படிவாக்கம்

## படிவாக்கம் செய்யப்படும் டி.என்.எ

நேரடியாக பாலிமரசு தொடர் வினை முடிந்து வரும் டி.என்.எ பொருளாகவோ அல்லது இரு கட்டுள்ள நொதிகளால் வெட்டப்பட்டு, பிரித்தெடுக்கப்பட்ட டி.என்.எ வாக இருக்கும்.
# பக்டிரியல் படிவாக்கம்

## இணைவு நொதி

இணைவு நொதி (DNA ligase) பரப்பிகளையும், டி.என்.எ வையும் இணைக்க கூடியது.இவைகள் இ.கோலி கலத்தில் அல்லது படிவாக்கம் செய்யப்பட்ட டி4 நுண்மத்தின் இணைவு நோதியேய் மரபு வரிசைகள் இருந்து பிரித்தெடுக்கப்படுகின்றன.இவைகள் முறையெய்  
- இ.கோலி இணைவு நொதி -E.coli DNA ligase
- டி4 இணைவு நொதி - T4 DNA ligase  
என அழைக்கப்படும்.  
இ.கோலி இணைவு நொதி ஒற்று முனை (சமமான முனை) கொண்ட மரபு இழை வரிசைகளை இணைக்க முடியாது அல்லது அதனின் திறன் குறைவு என்பதால், பொதுவாக டி4 இணைவு நொதி அனைத்து வகையான படிவாக்கத்திற்கு பயன்படுத்தப்படுகிறது.  
மேலும் படிவாக்கம் செய்யப்படும , டி.என்.எ வை எ.கோலி கலத்தில் உள்-தள்ளுவதற்கான உருமாற்றம் அல்லது உருபெயர்ப்பு (transformation) என்ற நுட்பமும் இவ்விடத்தில் பயன்படுத்தப்படும்.  
படிவாக்கம் செய்ய வேண்டிய டி.என்.எ கள், பரப்பி மற்றும் இணைவு நொதி சேர்க்கப்பட்டு, வெப்பநிலை 4- 18 C இல், 2-14 மணி நேரங்கள் வைக்கப்படும்.பொதுவாக வெப்பநிலை உயரும் போது குறைவான நேரத்தையும் , குறைந்த வெப்பநிலையில் நீண்ட நேரமும் வைக்கப்படுகிறது. குறைந்த வெப்பநிலையில் நீண்ட நேரத்தில் வைக்கப்படும் (incubation) பொழுது, மிகையான அல்லது நேர்த்தியான முடிவுகள் (optimum results) பெறுவதற்கான வாய்ப்புகள் உள்ளன.
பின் இவைகள் எ.கோலி கலங்களோடு கலந்து 30 நிமிடத்திற்கு பனிக்கட்டிகளில் நிறுத்தப்படும். அரை மணி நேரம் கழித்து, இக்கலவையெய் மிக துரிதமாக ( தீடிர்ரென) 42C வெப்பநிலைக்கு உயர்த்தப்படும் பொழுது, எ.கோலி சவ்வில் ஏற்படும் நெளிவுகளால் டி.என்.எ இணைக்கப்பட்ட பரப்பிகள் எ.கோலி உயிரணுக்குள் உள் ஊடுருவிவிடும்.  
வளர்ப்பூடகங்களில் தேர்ந்தெடுக்கும் மருந்துகள் இடப்படுவதால், பரப்பிகள் உள் சென்ற உயிரணுக்கள் (கலங்கள்) மட்டுமே வளர்ரூக்கிகளில் வளர முடியும். ஏனெனில் பரப்பிகளில் உள்ள ஒரு குறிபிட்ட மரபணு, தேர்ந்தெடுக்கும் மருந்துகளில் விளைவுகளை எதிர்த்து வாழும் தனமையெய் எ.கோலி (உயிரணுக்கள்) கலங்களுக்கு அளிகின்றன. உள் சென்ற பரப்பிகளை பாலிமரசு தொடர் வினை மூலமோ அல்லது மற்ற நுட்பகளினால் (*DNA sequencing, restriction digestion*) உறுதிபடுத்தலாம்.  
மேலோட்டமாக படிப்பதற்கு எளிமையாக இருந்தாலும், இந் நுட்பத்தில் பல சிக்கல்களை ஆய்வாளர்கள் நேர்கொள்வார்கள். மேலும் படிவாக்க திட்டமிடலை (*cloning strategy*) மூலக்கூறு உயிரியலை நன்றாக புரிந்தவர்கள் மட்டும் மேற்கொள்ள முடியும்.
# பக்டிரியல் படிவாக்கம்

## கலைச்சொற்கள்

உள்-பிணைவு படிவாக்கம்-In-fusion cloning  
கட்டுள்ள நொதி- restriction enzyme  
ஒற்று முனை படிவாக்கம்- blunt end cloning  
ஒற்று -அற்ற முனை படிவாக்கம்- sticky end cloning  
தன்-இணைவு- self-ligation  
உருமாற்றம் அல்லது உருபெயர்ப்பு- transformation
# பி. ஸ்ரீநிவாச்சாரி

**பி. ஸ்ரீநிவாச்சாரி** அல்லது **பி.ஸ்ரீ.** (ஏப்ரல் 16, 1886 – அக்டோபர் 28, 1981) பேச்சாளராக, எழுத்தாளராக, உரையாசிரியராக, பதிப்பாசிரியராக, வரலாற்று ஆசிரியராக, பத்திரிகை ஆசிரியராக, சமயாச்சாரியராக, திறனாய்வாளராக இப்படி பன்முக வித்தகராக விளங்கியவர். இவர் பி. ஸ்ரீ. ஆச்சார்யா என்றும் வழங்கப்படுகிறார்.
# பி. ஸ்ரீநிவாச்சாரி

## வாழ்க்கைக் குறிப்பு

தென் திருப்பேரை என்னும் ஊரில், பிச்சு ஐயங்கார்- இலட்சுமி அம்மாள் தம்பதியருக்கு மூத்த மகனாகப் பிறந்தார். பெற்றோர் இவருக்கு பி.ஸ்ரீநிவாச்சாரி எனப் பெயரிட்டனர். நாளடைவில் அவரது பெயர் சுருங்கி, பி.ஸ்ரீ. என ஆகிவிட்டது.  
நெல்லையில் உள்ள, தற்போது "மதுரை திரவியம் தாயுமானவர் இந்துக் கல்லூரி" என்று அழைக்கப்படும் இந்துக் கலாசாலையில் கல்வி பயின்றார். பள்ளிப் பருவத்திலேயே ஆங்கிலத்தில் பேசுவதிலும் எழுதுவதிலும் நல்ல அறிவும் திறமையும் படைத்தவர் பி.ஸ்ரீ. பலமுறை பாரதியாரைச் சந்தித்து, பழகி மிகுந்த தோழமை பூண்டு, அவரைப் பாடச் சொல்லி, கேட்டு, மகிழ்ந்து பாராட்டியவர் பி.ஸ்ரீ.  
பாரதியின் தாக்கத்தால் அந்நாளைய "இன்டர்மீடியட்' வகுப்புக்குப் பிறகு படிப்பைப் பாதியில் நிறுத்தி விட்டு விடுதலைப் போராட்டத்தில் பங்கு பெற்றார். விடுதலைப் போராட்டத்தில் தீவிரமாக ஈடுபடுவதைக் கண்ட அவரது பெற்றோர், அவருக்குத் திருமணம் செய்து வைத்து அவரது கவனத்தைத் திசை திருப்ப நினைத்தனர். அதன்படி தங்கம்மாள் என்ற பெண்ணைத் திருமணம் செய்வித்தனர். இவருக்கு ஒரு நாராயணன் என்ற ஒரே மகன் இவரும் தினமணியில் ஆசிரியராக இருந்தார் (1987ல் மறைந்தார்), கோதை என்ற முதல் மகள் சிறுவயதிலேயே நோய்யுறு இறந்தார், சரஸ்வதி என்ற இளையமகள் அவரின் 65 வயதில் இறந்தார். 2020 இல் மறைந்த சுதாங்கன் எனற மூத்த பத்திரிக்கையாளர் இவரது பேரன் ஆவார்.
# பி. ஸ்ரீநிவாச்சாரி

## தமிழிலக்கிய ஆர்வம்

தமிழ் இலக்கியத்தை அவ்வளவாக அறிந்திராத காலத்தில் ராஜாஜி தான் பி.ஸ்ரீ.யின் கவனத்தை தமிழின் பால் ஈர்த்தவர். தமிழ் இலக்கியங்களைப் படிக்கத் தொடங்கினார். அதுவே பிற்காலத்தில் திறனாய்வாகவும் ஆராய்ச்சியாகவும் உருப்பெற்றது.  
பக்தி இலக்கியத்தில் ஈடுபாடு கொண்டிருந்த பி.ஸ்ரீ., திருக்கோயில்களிலும் தலபுராணங்களிலும் தம்மையறியாது ஓர் ஆழ்ந்த பற்றுக் கொண்டிருந்தார். செப்பேடுகள், கல்வெட்டுகள், சிற்பக்கலை போன்றவற்றிலும் மிகுந்த புலமை பெற்றிருந்தார். ஆனந்த விகடன் இதழில் "கிளைவ் முதல் இராஜாஜி வரை" என்ற தலைப்பில் கட்டுரை எழுதி, பின் அதை நூலாக்கினார்.
# பி. ஸ்ரீநிவாச்சாரி

## பத்திரிகையாளர்

இவரது எழுத்தார்வம் "கிராம பரிபாலனம்" என்கிற வார இதழைத் தொடங்க வைத்து நட்டமடையவும் வைத்தது. செட்டிநாட்டில் மூன்றரை ஆண்டுகள் தங்கி, "குமரன்" பத்திரிகையின் ஆசிரியராக, பல கட்டுரைகளையும் கதைகளையும் தொடர்களையும் எழுதிக் குவித்தார்.  
உ.வே.சா., கா.சு.பிள்ளை, வையாபுரிப்பிள்ளை, சேதுப்பிள்ளை, மறைமலையடிகள், பாரதியார், வ.உ.சிதம்பரனார், வ.வே.சு ஐயர், ராஜாஜி, கல்கி, சோமசுந்தர பாரதி, ரசிகமணி டி.கே.சி., மற்றும் பல இலக்கிய அன்பர்களுடன் நெருங்கிப் பழகும் வாய்ப்பைப் பெற்றவர் பி.ஸ்ரீ.  
தினமணி, தினமலர், சுடர், சுதேசமித்திரன் போன்ற நாளிதழ்களுக்கும், கல்கி, ஆனந்த விகடன் போன்ற வார இதழ்களுக்கும் கலைமகள், அமுதசுரபி போன்ற மாத இதழ்களுக்கும் கட்டுரைகளை எழுதிக் குவித்தார். "தினமணி" நாளிதழில் பதிப்பாசிரியராகப் பணியாற்றியபோது எண்ணற்ற நல்ல நூல்களைத் "தினமணி மலிவு வெளியீடாக' வெளியிட்ட பெருமை பி.ஸ்ரீ.க்கு உண்டு. அவர் "தினமணி'யில் இருந்து ஓய்வுபெற்று, ஆனந்தவிகடனில் பகுதிநேர எழுத்தாளரானார்.
# பி. ஸ்ரீநிவாச்சாரி

## திறனாய்வு

தமிழில் ஒப்பிலக்கியம் என்பதற்கு அடித்தளம் இட்ட பெருமையும் பி.ஸ்ரீ.க்கு உண்டு. கம்பனும் - ஷெல்லியும், பாரதியும் - ஷெல்லியும் என்று தொடங்கி, இலக்கிய ஒப்புமைகள் பல பி.ஸ்ரீ.யால் வெளிவந்தன. கம்பன் கவிதையை இலக்கியத் திறனாய்வு செய்து கம்பனின் புகழை உலகுக்கு வெளிச்சமிட்டுக் காட்டிய பெருமைக்குரியவர் பி.ஸ்ரீ. உடல்நிலை குன்றி படுக்கையில் இருந்தபோதும் கூட, "நான் இரசித்த கம்பன்' என்ற இறுதி நூலை எழுதி முடித்தார்.
# பி. ஸ்ரீநிவாச்சாரி

## விருதுகள்

இவர் எழுதிய "ஸ்ரீஇராமானுஜர்" என்னும் வாழ்க்கை வரலாற்று நூலுக்கு 1965-ஆம் ஆண்டு சாகித்ய அகாதெமி விருது கிடைத்தது. மதுரையில் நடைபெற்ற ஐந்தாவது உலகத் தமிழ் மாநாட்டில் பாராட்டும், பொன் முடிப்பும் வழங்கப்பட்டது.
# பி. ஸ்ரீநிவாச்சாரி

## எழுதிய நூல்கள்

### அல்லயன்ஸ் பதிப்பகம்

- ஆறுபடை வீடுகள் (6 பாகங்கள்)
- ஆழ்வார்கள் வரலாறு (8 பாகங்கள்)
- திவ்யப் பிரபந்தசாரம்
- அருணகிரிநாதரின் வாழ்க்கை வரலாறு
- கந்தபுராணக் கதைகள்
- நவராத்திரியின் கதைகள்
- ராஜரிஷி விசுவாமித்திரர்
- தாயுமானவர்
- தசாவதாரக் கதைகள்
- துள்ளித் திரிகின்ற காலத்திலே
- ஔவையார்
- மூன்று தீபங்கள்
- ஆண்டாள்
- மஹாபாரதக் கதைகள்
- சுடர்க தமிழ்நாடே
- திருப்பாவை
- திருவெம்பாவை
- சிவநேசச் செல்வர்கள் ( 2 பாகங்கள் )
- அன்புநெறியும் அழகுநெறியும்
- காதம்பரி
- கண்ணபிரான்
- தேசியப் போர்முரசு
- நாரதர் கதை
- தங்கக் காவடி
# பி. ஸ்ரீநிவாச்சாரி

## எழுதிய நூல்கள்

### கண்ணதாசன் பதிப்பகம்

(விமரிசனங்கள்)
- ராமனும் முருகனும்
- மாணிக்கவாசகரும் நம்மாழ்வாரும்
- கபீர்தாசரும் தாயுமானவரும்
- காந்தியும் லெனினும்
- காந்தியும் வினோபாவும்
- ஆண்டாளும் மீராவும்
- பாரதியும் தாகூரும்
- வள்ளுவரும் சாக்ரடீசும்
- நந்தனாரும் திருப்பாணாழ்வாரும்
- பாரதி: நான் கண்டதும் கேட்டதும்
# பி. ஸ்ரீநிவாச்சாரி

## எழுதிய நூல்கள்

### கலைமகள் காரியாலயம்

- அன்பு வளர்த்த அறிவுப் பயிர் - ஆழ்வார்களும் ஆச்சார்யர்களும்
- பாடும் பக்த மணிகள் (9 பாகங்கள்)
- மூவர் ஏற்றிய மொழிவிளக்கு
- தொண்ட குலமே தொழு குலம்
- துயில் எழுப்பிய தொண்டர்
- அடி சூடிய அரசு
- பகவானை வளர்த்த பக்தர்
# பி. ஸ்ரீநிவாச்சாரி

## எழுதிய நூல்கள்

### பெயர் தெரியாத பதிப்பகங்கள்

- கிளைவ் முதல் ராஜாஜிவரை
- தமிழ் வளர்ந்த கதை
- கண்ணன் பிறந்தான் (1960) (அமுத நிலையம்)
- வீரத்தமிழகம்
# படிமம்:Psri.jpg

source: http://www.dinamani.com/
# படிமம்:Psri.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 11:10, 12 ஜூலை 2009 (UTC)
# அதங்கோட்டாசான்

**அதங்கோட்டாசான் ** ஒரு பழம் பெரும் தமிழ்ப் புலவர். இவர் வாழ்ந்த ஊர் அதங்கோடு. இது தற்கால கன்னியாகுமரி மாவட்டத்தின் மேற்கு திசையில் வள்ளுவன்கோடு என அழைக்கப்பட்டு பின்னர் விளவங்கோடு என மருவிய விளவங்கோடு தாலுக்காவில் முன்சிறை ஊராட்சி ஒன்றியத்தில் மெதுகும்மல் ஊராட்சியில் அமைந்துள்ளதாகக் கருதப்படுகிறது.  
அதன்கோட்டில் சூரியமுக்கு என்னும் இடமுண்டு. இவ்விடத்தின் அருகில் "பஃறுளி ஆறு" என்று சங்ககாலத்தில் அழைக்கப்பட்ட குழித்துறை தாமிரபரணி ஆறு செல்கிறது. தொன்றுதொட்டே அதங்கோடு ஒரு ஆற்றங்கரை நாகரீகப் பகுதியாக இருந்து வந்துள்ளது. இந்த ஆற்றில் அடிக்கடி வெள்ளப்பெருக்கு ஏற்படுவது வழக்கம்.  
அதங்கோடு சூரியமுக்கில் தமிழ் பெரும்புலவர் அதங்கோட்டாசான் அவர்களால் நடத்தப்பட்டு வந்த தமிழ் சங்கம் தண்ணீர் பெருக்கால் அழிக்கப்பட்ட காரணத்தினால் அவரும் அவரோடு சார்ந்த தமிழ்ப்புலவர்களும் பாண்டிய மன்னர்களால் ஆட்சி செய்யப்பட்டு வந்த 'கபாடபுரத்தில்' நடந்த தமிழ் சங்கத்தில் இணைந்தார்கள். கபாடபுரத் தமிழ்ச்சங்கத்தை கும்பவம்பக்குறுமுனி என்று அழைக்கப்பட்ட "அகத்தியர்" தலைமைதாங்கி நடத்தி வந்தார்.அவருடன் கீழ்க்கண்ட பன்னிரு பெரும் சீடர்களாயினர்.  
- 1. தொல்காப்பியர்
- 2. அதங்கோட்டாசான்
- 3. துராளிங்கன்
- 4. செம்புத்செய்
- 5. வையாபிகன்
- 6. வாய்ப்பியன்
- 7. பணம்பாரனன்
- 8. கலாரம்பன்
- 9. அவினயன்
- 10. காக்கைக் பாடினியன்
- 11. நட்டதன்
- 12. வாமணன்  
இவர்களை அகத்தியரின் "பன்னிருமாணாக்கர்" என அழைப்பர். 'கபாடபுரத்தில் ',"அகத்தியர்" தலைமையில் நடந்து வந்த தமிழ் சங்கத்திற்கு,முதல் தமிழ் இலக்கண நூலக இருந்தது "அகத்தியம்" என்னும் இலக்கண நூல் ஆகும்."அகத்தியம்" கால வெள்ளத்தால் அழிந்த காரணத்தால் அதற்கு வழி நூலக ஒரு இலக்கண நூலை இயற்ற தனது தலை மாணாக்கரான தொல்காப்பியரை அழைத்துச்சொன்னார் தொல்காப்பியர். இந்நிலையில் தொல்காப்பியர் தொல்காப்பியத்தை இயற்றினார்.மதுரை தமிழ்ச்சங்கத்தில் தொல்காப்பியரால் இயற்றப்பட்ட தொல்காப்பியம் தமிழ் பெரும்புலவர் அதங்கோட்டாசான் தலைமையில் அரங்கேற்றப்பட்டது என்பது வரலாறு.  
தொல்காப்பியரால் இயற்றப்பட்ட தொல்காப்பியத்தில் எழுத்து, சொல், பொருள் ஆகிய மூன்று அதிகாரங்களிலும் எக்குற்றமும் இல்லை என அறுதி இட்டு கூறினார் அதங்கோட்டாசான்.
# அதங்கோட்டாசான்

## பனம்பாரனாரின் கருத்து

தொல்காப்பியப் பாயிரத்திற்கு உரை எழுதிய பனம்பாரனார் என்னும் தமிழ்ப் புலவர் தனது சிறப்புப் பாயிரத்தில்  
இதன் விளக்கம் யாதெனில்
மாற்றானது நிலத்தை தன் கீழ் வாழ்வார்க்கு கொண்டு கொடுக்கும் மன்னன் மாகீர்த்தியது அவையின் கண் நான்கு மறைகளையும் அதாவது ரிக், யஜூர் , சாம, அதர்வண எனும் நான்கு வேதங்களையும் முற்றும் உணர்ந்த "அதங்கோடு" என்கின்ற ஊரின் ஆசான் அதங்கோட்டாசான் தலைமையில் தொல்காப்பியம் அரங்கேற்றப்பட்டது என விரிவாக எழுதியுள்ளார்.
# அதங்கோட்டாசான்

## இளம்பூரணரின் கருத்து

தொல்காப்பியம் எழுத்ததிகாரத்திற்கு உரைப்பாயிரம் எழுதிய இளம்பூரணர் என்னும் தமிழ்ப்புலவர் நான்கு மறைகளையும் முற்றும் உணர்ந்த "அதங்கோடு" என்கின்ற ஊரின் ஆசான் அதங்கோட்டாசான் தலைமையில் தொல்காப்பியம் அரங்கேற்றப்பட்டது என்று எழுதிஉள்ளார்.
# அதங்கோட்டாசான்

## அதங்கோட்டாசான் தமிழ் மன்றம்

தமிழறிஞர் அதங்கோட்டாசானை நினைவு கூறும் வகையில் கன்னியாகுமரி அரசு மருத்துவக் கல்லூரியில் 2009 ஆம் ஆண்டு துவங்கப்பட்ட தமிழ் மன்றம் அவர் பெயரில் சீரிய முறையில் இயங்கி வருகிறது. இவருக்கு முழு உருவ பளிங்குக் கல் சிலை 1984 ஆம் ஆண்டு அதங்கோட்டில் அப்போதைய தமிழக முதலமைச்சர் எம். ஜி இராமசந்திரனால் அமைக்கப்பட்டது. 1986ஆம் ஆண்டு முதல் அங்கு முழுநேர நூலகம் செயல்பட்டு வருகிறது. மேலும் 2016 திசம்பர் 12 முதல் ஆண்டுதோறும் விழா நடத்தப்படுகிறது.
# சின்முத்திரை

அறிவின் உயர்நிலையை அல்லது ஞானத்தைக் கைவிரல்களால் காட்டும் அடையாளம் **சின்முத்திரை** ஆகும். சின்முத்திரை மகரிசிகள், ஞானிகள் தங்களுக்கு ஏற்படும் தெளிவுநிலையை விளக்க உபயோகப்படுத்துவர். இந்துக் கடவுளான தட்சிணாமூர்த்தி இந்த முத்திரையுடனே காட்சியளிப்பார். சற்குருவாக அமைந்து ஞானத்துக்கு வழிகாட்டியாக இருப்பவர் என்பதை இது விளக்குகின்றது. சின் முத்திரை ஞான முத்திரை எனவும் அழைக்கப்படும்.
# சின்முத்திரை

## சின்முத்திரை காட்டப்படும் முறை

ஆற்றங்கரையில் சின்முத்திரை காட்டியவாறு தியானத்தில் அமர்ந்திருக்கும் நிலை|]]  
வலதுகையில் சுட்டு விரலால் அதன் பெரு விரலின் நுனியைச் சேர்த்து மற்றைய மூன்று விரல்களையும் வேறாக தனியே நீட்டி உயர்த்திப் பிடித்தல் சின்முத்திரை ஆகும்.  
இங்கு பெருவிரல் இறைவனைக் குறிக்கிறது. சுட்டுவிரல் ஆன்மாவைக் குறிக்கிறது. நடுவிரல் ஆணவ மலத்தையும், மோதிர விரல் கன்ம மலத்தையும் , சின்னவிரல் மாயாமலத்தையும் சுட்டுகின்றன. அதாவது ஆன்மா இறைவனைச் சேரும் போது ஆணவம் முதலான மும் மலங்களும் ஆன்மாவை விட்டு நீக்கம் பெறுகின்றன என்பதே இதன் கருத்து.
# சின்முத்திரை

## ஆதாரங்கள்

- சின் முத்திரை , நாளிதழ்: மாலைமலர்
- சி(வ)ன் முத்திரை, நாளிதழ்: தினமலர்
# விக்கிப்பீடியா:உங்களுக்குத் தெரியுமா/சூலை 12, 2009

- **மீவுமனிதத்துவம்** என்பது மனிதரின் உடல் உள ஆற்றலை விருத்தி செய்ய உதவும் அறிவியல் தொழில்நுட்ப துறைகளுக்கு ஆதரவான ஒரு பன்னாட்டு இயக்கமாகும்.
- ஆண்களின் தேவையின்றி ஒரு பெண்ணின் குருத்தணுவில் இருந்து உற்பத்தி செய்யப்படும் **செயற்கை விந்தின்** ஊடாக ஒரு குழந்தையைப் பெற்றுக் கொள்ள முடியும் என்று அண்மைய ஆய்வுகள் நிரூபித்துள்ளன.
- 1973 ம் ஆண்டு எக்சிரோக்சு பலோ அல்டோ ஆராய்சி மையத்தால் உருவாக்கப்பட்டு சந்தைப்படுத்தப்பட்ட எக்சிரோக்சு அல்ரோ கணினியே முதன்முதலாக **வரைகலை பயனர் இடைமுகத்தைக்** கொண்டிருந்தது.
- அண்டம் **13.73** (± 0.12) பில்லியன் ஆண்டுகளுக்கு முன்பும், இப் பூமி **4.54** பில்லியன் ஆண்டுகளுக்கு முன்பும் தோன்றியதாக அறிவியல் கூறுகிறது.
- "மக்களின் நலனுக்காக ஆட்சிபுரியும் அரசு நிர்வாகம், மக்கள் மொழியில் நடைபெறுவதே முறை என்று **தமிழ்நாடு ஆட்சிமொழிச் சட்டம்** இயற்றப்பட்டது."
# குருகுலம்

**குரு குலம்** (சமசுகிருதம்: गुरुकुल) இந்தியாவில் பண்டைய காலத்தில் கல்வி கற்றுத் தரும் குருவின் ஆசிரமத்தில் மாணவர்கள் தங்கி, குருவிற்கு பணிவிடைகள் செய்துகொண்டே, குருவின் அருகிலே இருந்து கல்வி பயிலும் இடமாகும்.
தெற்காசியாவில் இந்து, பௌத்த, சமணம் மற்றும் சீக்கிய சமயங்களில் குருகுலக் கல்வி முறை, இந்தியாவை அடிமைப்படுத்திய பிரிட்டானியார்கள் வருகை வரை தொடர்ந்து இயங்கிக்கொண்டு இருந்தது. குரு பரம்பரை இன்றளவும் போற்றப்படுகிறது.  
குரு குலத்தில் படிக்கும் அனைத்து வர்ணங்களைச் சார்ந்த மாணவர்கள் உயர்வு தாழ்வின்றி சமபாவனையுடன் குரு கல்வி கற்றுத்தருவார். சீடர்கள் குருவின் ஆசிரமத்திற்கு அனைத்து தேவையான வேலைகள் செய்து கொண்டே கல்வி கற்க வேண்டும்.  
குரு குலத்தில் கல்வி பயிலும் காலம் குறைந்தபட்ச காலம் 12 ஆண்டுகளாகும்.
குரு குலத்தில் கல்வி பயிலும் மாணவர்களை பிரம்மச்சாரிகள் என்று அழைப்பர். குருகுலத்தில் கல்வி பயிலும் காலகட்டத்தில், மாணவர்கள் தங்கள் குடும்பத்தை விட்டு விலகி இருக்க வேண்டும்.
# குருகுலம்

## குருகுலத்தில் கற்பிக்கப்படும் பாடங்கள்

வேத வேதாந்த சாத்திரங்கள், வேதாங்கங்கள், உபவேதங்கள், யோகா, தர்க்கம், அரசியல், அரச தந்திரம், இதிகாசம், புராணம் மற்றும் சோதிடம், வானவியல், ஆயுர்வேத மருத்துவம் மற்றும் பொது அறிவு போன்ற பல கலைகளை குரு, சீடர்களுக்கு போதிப்பார்.  
இவைகள் தவிர ஐம்புலன்களை அடக்கி, விவேகம், வைராக்கியம், ஆத்ம ஞானம் போன்ற உயர் கல்விகளும் குரு, சீடர்களுக்கு கற்றுத்தருவார்.
# குருகுலம்

## குருதட்சனை

கல்வி பயின்று முடித்த சீடர்கள், தாம் குருவிடமிருந்து கற்ற கல்விக்கு பிரதிபலனாக பொருளாகவோ அல்லது பணமாகவோ குரு தட்சணை சமர்ப்பிக்க வேண்டும். குருவிற்கும் குருவின் ஆசிரமத்திற்கும் நன்கு பணிவிடை செய்த சீடர்களிடம் குருவானவர் குருதட்சனை பெறுவதில்லை.  
குருகுலத்தில் கல்வி பயிலும் காலம் குறைந்தபட்ச காலம் 12 ஆண்டுகளாகும்.
குருகுலத்தில் கல்வி பயிலும் மாணவர்களை பிரம்மச்சாரிகள் என்று அழைப்பர். குருகுலத்தில் கல்வி பயிலும் காலகட்டத்தில், மாணவர்கள் தங்கள் குடும்பத்தை விட்டு விலகி இருக்க வேண்டும்.
# குருகுலம்

## வரலாறு

குருகுல கல்வி முறையானது வேத காலத்திலிருந்தே இருந்து வருகிறது. உபநிடதங்கள் பல குருகுலங்களைப் பற்றி கூறுகிறது. யாக்ஞவல்கியர், வசிட்டர், வியாசர், வாருணி போன்ற குருக்கள், குருகுலங்கள் நடத்தி வந்ததை உபநிடதங்கள் விரிவாக கூறுகிறது. 8 முதல் 12 வயதிற்குள் குழந்தைகளுக்கு உபநயனம் எனும் சமயச் சடங்கு செய்து முடித்த பின்பே குருகுலத்திற்கு தங்கள் குழந்தைகளை கல்வி கற்க அனுப்புவர். கல்வி பயின்று முடியும் வரை மாணவர்கள் திருமணம் செய்து கொள்ளாமல் பிரம்மச்சர்ய விரதம் கடைபிடிக்க வேண்டும்.  
குருகுலங்களின் மேம்பாட்டிற்கு அரசர்கள், வணிகர்கள், மற்றவர்கள் பொருள் உதவி செய்தனர்.
# குருகுலம்

## தற்காலத்தில் குருகுல நிலைமை

ஆங்கிலேய முறைக் கல்வி இந்தியாவில் தொடங்கிய பின்பு வேதகால குருகுலங்களின் எண்ணிக்கை விரல் விட்டு எண்ணும் அளவில் உள்ளது. இருப்பினும் அரித்வார், ரிஷிகேஷ், காசி, புனே, சென்னை, கோவை, உத்தரகாசி போன்ற இடங்களில் வேதக் கல்வி மற்றும் வேதாந்தக் கல்வி இன்றளவிலும் குருகுலத்தில் கற்றுத் தரப்படுகிறது. அவைகளின் சில குருகுலங்களை காண்போம்:  
- இராமகிருஷ்ண மடம், கொல்கத்தா, சென்னை, மதுரை, காஞ்சிபுரம், கொச்சி
- சுவாமி விவேகானந்தர் கேந்திரம்
- சுவாமி சிவானந்தர் ஆசிரம்ம், ரிஷிகேஷ்,
- சுவாமி சின்மயானந்தா, ரிஷிகேஷ்,
- சுவாமி தயானந்தர், ரிஷிகேஷ், 2.
- சுவாமி குருபரானந்தர் உத்திரமேரூர்,
- சுவாமி பரமார்த்தனந்தர், சென்னை,
- சுவாமி ஓங்காரனந்தர், தேனி,
- சுவாமி சுத்தானந்தர்
- சுவாமி கிருஷ்ணானந்தர்
# டி.என்.ஏ. கூழ்ம மின்புல புரைநகர்ச்சி

மின்புல புரைநகர்ச்சி செய்நுட்பத்திற்குப் பயன்படும் கருவி. அகரோசு (agarose) கூழ்மத்தை இந்த இடைமம் நிரப்பிய தொட்டியில் வைக்க வேண்டும். தொட்டிக்கு பின்னே தெரிவது மின்னழுத்தம் தரவல்ல மின்வழங்கி (மின்வாய்). இந்த மின்வாயில் இருந்து மின்னழுத்தமும் மினோட்டமும் செலுத்தப்படுகின்றது. எதிர்மின் முனையானது கறுப்புக் கம்பி (பின்னே இருப்பது). சிவப்பு மின்கம்பி நேர்ம மின்முனை. ஆகவே டி.என்.ஏ ஒளிப்படக்கருவியை நோக்கி நகருகின்றது]]
**டி.என்.ஏ. கூழ்ம மின்புல புரைநகர்ச்சி** (*DNA gel electrophoresis*) டி.என்.ஏ. கூழ் மூலக்கூற்று உயிரியலில் பயன்படுத்தபடும் ஒரு நுட்ப முறை ஆகும். இம்முறையின் துணையால் டி.என்.ஏ க்களை தனிமைப்படுத்தி, அவற்றை சாயமூட்டி, பின் புற ஊதாக்கதிர்களின் உதவியுடன் பார்க்க முடியும்.. மேலும் டி.என்.ஏ.க்கள் தரமானதா, தூய்மையானதா எனவும் அறிந்து கொள்ளலாம். தூய்மை எனில் இவ்விடத்தில் ஆர்.என்.ஏ பற்றி குறிக்கப்படும். ஆர்.என்.ஏ இல்லாத டி.என்.ஏக்கள் தூய்மையானதாகக் கருதப்படும்.
# டி.என்.ஏ. கூழ்ம மின்புல புரைநகர்ச்சி

## டி.என்.ஏ. கூழ்மத்தின் மற்ற பயன்கள்

- ஒரு கடத்தி (*vector*) எ.கோலி உயிரணுக்களில் இருந்து பிரிக்கப்படும் போது, அவற்றின் அடர்வை அல்லது செறிவை (*concentration*) தோராயமாகக் கணிக்கலாம். துல்லியமாகக் கணிக்க ஒளியலைமானி (Spectrophotometer) பயன்படுத்தப்படும்.
- டி.என்.ஏ பரும அளவுகள் (எ.கா: 600bp அல்லது 1000bp முதலியன) பற்றி அறிந்துகொள்ளலாம்.
- பக்டிரியல் படிவாக்கம் செய்யப்பட்ட டி.என்.ஏ வை , இரு கட்டுள்ள நொதிகளால் வெட்டி, அதன் அளவையும், டி.என்.ஏ நாம் விரும்பியதுதானா? இல்லை (அயல் பொருள்) மாசா(*contamination*) என தெரிந்துகொள்ளலாம்.
# டி.என்.ஏ. கூழ்ம மின்புல புரைநகர்ச்சி

## கருத்தில் கொள்ள வேண்டிய குறிப்புகள்

டி.என்.ஏ யை நகர்த்தப் பயன்படும் ஊடகமான கூழ் என்பது இங்கே *அகார்* எனப்படும் ஒரு வகை கடல் பாசிகளிடம் இருந்து பிரிக்கப்பட்ட ஒரு (*Agarose*) பொருளாகும். இவை கொதிநிலையில் வைத்து உருக்கி, அறை வெப்பநிலைக்கு கொண்டுவரும் பொழுது , திடமாக அதேவேளையில் மெதுமை உடையதாக (கூழ், *gelly* வடிவில்) மாறிவிடும். அகரோசில் உள்ள பலபடிகள் ஒன்றாக இணைந்து கூழ் போன்ற தன்மை ஏற்படுத்துவதோடு, மிக நுண்ணிய துளைகளையும் (புரைகள்) உருவாக்கும். மின் அழுத்தம் கொடுக்கும் போது, இக் கூழில் ஏற்பட்ட மிக நுண்ணிய துளைகள் (புரைகள்)(*pore*) வழியாக டி.என்.ஏ கள் மின்புல புரைநகர்ச்சி விளைவால் ஊடுருவி வெளியேறும். டி.என்.ஏ க்களில் பாசுபேட் (*phospho group*) உள்ளதால், எதிர்மின்ம நிலையைக் கொண்டிருக்கும். அதனால் நேர்மின்மத்தை நோக்கிய மின்னோட்டம் நடைபெறும்.  
கூழில் உள்ள நுண்ணிய புரைகள் அகரோசின் விழுக்காடு அளவை (அடர்வை அல்லது நூற்றன் பகுதியை (%)) பொறுத்து அமையும். பொதுவாக சிறிய அளவுள்ள (நீளம் குறைந்த) டி.என்.ஏ களை பார்ப்பதற்கு (எ.கா. 200bp - 10kb kb-kilo base, 1000bp=1 kb) 1- 1.2% கூழ் பயன்படுத்தப்படும். இவ்விடத்தில் விழுக்காட்டின் அளவை குறைந்தால், டி.என்.ஏ கள் விரைவாக வெளியேறுவது மட்டும் அல்லாமல், காணும் பட்டைகள் (*DNA bands*) தெளிவாகவும் தெரியாது.  
பெரிய அளவுள்ள (நீளம் கூடுதலான) டி.என்.ஏ (10kb- 100kb அல்லது chromosome) மிகக் குறைவான கூழ் விழுக்காட்டில் (.7-. 9%) பயன்படுத்தப்படும்.
# டி.என்.ஏ. கூழ்ம மின்புல புரைநகர்ச்சி

## **நகர்தலை பாதிக்கும் கரணிகள்:**

### *இடைம அடர்வு அல்லது செறிவு (Buffer concentration)*

டி.ஏ.இ. (TRIS, Acetic acid, EDTA), டி.பி.இ. (Tris, Borate, EDTA) அடங்கிய இடைமங்களைப் (Buffers) பயன்படுத்தி டி.என்.ஏ யை குறிப்பிட்ட ஆகரோசு (Agarose) கூழ்மத்தினூடாக நகர்த்தலாம். இடைமத்தில் மின்மமேறியன (அயனிகள்) உள்ளதால், இவற்றை ஒரு குறிப்பிட்ட அளவுள்ள அடர்வுடன் அல்லது செறிவுடன் பயன்படுத்த வேண்டும். மிகையான அடர்வு அல்லது செறிவுடன் மின்மமேறி (அயனி) கடத்தல் ஊக்குவிக்கப்பட்டு , வெப்பநிலை உயர்வதற்கான வாய்ப்புகள் அதிகரிக்கப்படுகின்றன. இதனால் சில வேளைகளில் டி.என்.ஏ யை நகர்த்த தேவையான கூழ்மம் உருகுவதற்கான வாய்ப்புகள் கூட உண்டு. குறைவான அடர்வு அல்லது செறிவுலோ டி.என்.ஏ நகர்த்தல்களின் விரைவு குறைக்கப்பட்டு, டி.என்.ஏ பரவி ஒழுங்கான கற்றையாகத் தெரியாது.
# டி.என்.ஏ. கூழ்ம மின்புல புரைநகர்ச்சி

## **நகர்தலை பாதிக்கும் கரணிகள்:**

### *மின் ஓட்டம்*

டி.என்.ஏ கூழ்ம மின்புலத் புரைநகர்ச்சி மின் ஓட்டத்திற்கு நேரடியான தொடர்புடையது. மிகையான மின் ஓட்டத்தில் விரைவாகவும், குறைவான மின் ஓட்டத்தில் மெதுவாகவும் நகரும்.
# டி.என்.ஏ. கூழ்ம மின்புல புரைநகர்ச்சி

## **நகர்தலை பாதிக்கும் கரணிகள்:**

### *கூழ்ம அடர்வு அல்லது செறிவு*

அடர்வு அல்லது செறிவு அளவு கூடும் போது குறைவாகவும், அடர்வு அல்லது செறிவு குறையும் போது விரைவாகவும் ஓடும்.